DSB Racing Team		 25-03-2017
Referat af bestyrelsesmøde d.22-03-2017.
Mødested: Roskilde Racing Center – Tidspunkt: Efter Jernbane Cuppens 1. Afd.
1. Valg af dirigent og referent
Dirigent: Jan  
Referent: Lasse
2. Godkendelse af referat (21.09.2016)
Godkendt uden bemærkninger
3. Info fra formand om foreningen (Jan Neve)
Flot fremgang i medlemsantal. Fortsætter det, ender vi med et ”problem” som skal løses, da vi har max ~24 karts til rådighed hos RRC. Der foreslås bla. opdeling i 2 mindre løb (klassevis, afviklet lige efter hinanden så det sociale bibeholdes). Tilmeldingssystemet vil også skulle overhales. Måske ”bøder” for udeblivelse? ”venteliste” osv... Bestyrelsen er enige om at vende dette igen når/hvis problemet bliver aktuelt. 
Jan har i samarbejde med DSB journalist (Kevin) fået opslag på ABC under ”meddelelser”, hvilket er et super fint initiativ.    
4. Holdsammensætning (Nye folk til holdserien?) 
Ingen nye har meldt sig. Næsten alle medlemmer deltager pt. kun i Jernbane Cuppen.
5. Åben (forslag)
Bestyrelsen er enige om at foreslå kontingentstigning til næste GF. Fra nuværende 100 kr. til 120 kr. Alternativet er ét løb mindre om året, hvilket bestyrelsen finder mindre attraktivt (se videre pkt. 6)
6. Info om regnskab i foreningen (Palle Jørgensen) 
Samlet set gav 2016 underskud på ~6900 kr. pga. for lidt kontingent indtægter ift. Antal planlagte løb. Meget få medlemmer udeblev fra løb. Som forbedrende tiltag er finalen i år kun 2 heats imod 4 sidste år. Det er dog ikke nok, og derfor vil bestyrelsen foreslå en kontingentstigning til næste GF.
Pr. 1. Januar 2017 var saldo dog  ~8600 kr. på foreningens konto. 
7. DSB Racing day (udtrækning af hold, ansvar?)
Enighed om at udtrækningen af hold skal være mere smidig i år. 
Der foreslås både 2 og 3-mands hold, alt efter antal tilmeldte. Muligvis hold efter sammenlagt ”kartvægt” ? (muligvis for besværligt) 
Palle påtager sig at stå for lodtrækning/fordeling i år, og vil forberede så meget som muligt hjemmefra. 
8. Har nogen planer om at træde ud af bestyrelsen før generalforsamlingen 2017?
Der bliver rystet på hovedet omkring bordet…

9. Tilmelding til holdkørsel fra hjemmeside? Oversigt over hvem der deltager i holdserier 
Lasse vil gerne holde hjemmesiden ren informativ, så tilmelding holdes på Facebook for nemheden skyld. 
Der foreslås en oversigt over aktive medlemmer i holdserier på hjemmesiden. Lasse for dette implementeret snarest muligt. 

10. Et opslag til DJF bladet

Jan Neve vil lave info til DJF bladet om foreningen (eller høre Benjamin om han har nået dette jf. sidste referat) 
      
11. Evt.
Forslag om man kunne få ”velcro stickers” eller ”navne lapper” til hjelme/dragter, for lettere at kunne indentificere hinanden på banen. Problematikken er at mange køre med banens dragter/hjelme. Palle undersøger mulighederne.
Mødet hævet…

